**ΔΕΛΤΙΟ ΤΥΠΟΥ**

Έγγραφο προς την Περιφερειακή Ενότητα Λασιθίου, απέστειλε σήμερα (4/8/2023) ο Δήμαρχος Αγίου Νικολάου κ. Αντώνης Ζερβός, σχετικά με την καταβολή αποζημιώσεων απαλλοτρίωσης της παράκαμψης του Σχίσματος Ελούντας.

Ο Δήμαρχος , επικαλούμενος την (79/2023) απόφαση του Μονομελούς Εφετείου Ανατολικής Κρήτης καθώς και την προγραμματική σύμβαση με τίτλο : “Παράκαμψη Σχίσματος Ελούντας”, ζητά να ενημερωθεί για το ακριβές ποσό που θα πρέπει να κατατεθεί στο Ταμείο Παρακαταθηκών & Δανείων, από πλευράς Δήμου με βάση την Π.Σ που έχει υπογραφεί, ώστε να ολοκληρωθεί με την παρακατάθεση του ποσού, η συντέλεση της απαλλοτρίωσης και να υπάρξει δυνατότητα υλοποίησης του τόσου σημαντικού για την περιοχή έργου.